2019 | 08 | 13

Miskolc Megyei Jogú Város Polgármesteri Hivatala

TOP-7.1.1-16-H-004-7

Sajtóközlemény

**A DIÓSGYŐRI HORIZONT Helyi Közösségfejlesztési Stratégia keretében megjelent A „Hátránnyal élőket támogató szervezetek eszközfejlesztése” című helyi felhívás**

**A Terület- és Településfejlesztési Operatív Program keretében pályázni lehet a közösségi szinten irányított helyi fejlesztések – angol elnevezésén Community-led local development (CLLD) – megvalósítására. A Diósgyőri Horizont Helyi Közösségi Fejlesztési Stratégiában megfogalmazott „Hátránnyal élőket támogató szervezetek eszközfejlesztése” című helyi felhívás 1–5 millió forint közötti vissza nem térítendő támogatást biztosít a pályázóknak a rendelkezésre álló forrás erejéig.**

Miskolc Diósgyőr városrészében számos hátrányos helyzetű ember él. Eddig a városi intézményrendszer és civil kezdeményezések javították a fogyatékkal élő emberek életminőségét. Ez a beavatkozás most célzottan a fogyatékkal élő emberek aktív szabadidő eltöltéséhez, sportolásához, egészségmegőrzéséhez szükséges infrastruktúrát kívánja fejleszteni. Az eszközökre a fogyatékkal élők érdekeit képviselő szervezetek pályázhatnak, akik azokat a leghatékonyabban képesek hasznosítani.

A felhívásra Miskolc Megyei Jogú Város Önkormányzata, a Miskolc Megyei Jogú Város Önkormányzatának többségi tulajdonában lévő gazdasági társaságok, a Magyarország területén alapított és miskolci székhellyel/telephellyel rendelkező közalapítványok, jogi személyiségű civil szervezetek és nonprofit gazdasági társaságok nyújthatnak be pályázatot.

Jelen felhívás keretében kizárólag olyan kérelmek támogathatók, melyek megfelelnek a fenti célkitűzésnek.

Az összességében 9 millió forint forrásalapot kínáló felhívást az Európai Regionális Fejlesztési Alap és Magyarország költségvetése társfinanszírozásban biztosítja.

A felhívásról bővebb információt a [www.diosgyorclld.hu](http://www.diosgyorclld.hu) oldalon találhat.